**ՀԻՄՆԱՎՈՐՈՒՄ**

**«ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈւԹՅԱՆ ՈՍՏԻԿԱՆՈւ­ԹՅՈւՆ ՀԱՂՈՐԴՈւՄ ՆԵՐԿԱՅԱՑՆԵԼՈւ ԿԱՐԳԸ ՀԱՍՏԱՏԵԼՈւ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

Նախագծի ընդունումը պայմանավորված է «Բնակչության բժշկական **օգնության և սպասարկման մասին» օրենքի այսուհետ` օրենք** 28-րդ հոդվածի 1-ին մասի 13-րդ կետի պահանջի կատարմամբ և բխում է ՀՀ վարչապետի 2020 թվականի հուլիսի 28-ի թիվ 859-Ա որոշման հավելվածով հաստատված ցանկի 12-րդ կետից:

**2. Առաջարկվող կագավորումների բնույթը**

Ներկայացվող նախագծով կարգավորվում է բժշկական հաստատություն տեղափոխ­ված դիմած պացիենտի վերաբերյալ Հայաստանի Հանրա­պետության ոստիկանու­թյուն հաղոր­դում ներկայացնելու կարգը:

Սույն կարգով սահմանված է, որ բժշկական հաստատություն տեղափոխված դիմած պացիենտի վերաբերյալ Ոստիկանությանը հաղորդում է ներկայացվում, եթե առկա են օրենքի 28-րդ հոդվածի 1-ին մասի 13-րդ կետով նախատեսված դեպքերը, մասնավորապես` եթե.

1 **բժշկական հաստատություն** տեղափոխված պացիենտն անգիտակից է.

2 ունի գլխի վնասվածք.

3 ունի ուղեղի ցնցում.

4 ունի 3-րդ կամ 4-րդ աստիճանի այրվածք.

5 ունի կտրող-ծակող գործիքով առաջացրած վերք կամ թափանցող վերք.

6 ունի հրազենային վնասվածք.

7 ունի պոլիտրավմա.

8 պացիենտի մոտ առկա է թունավորում.

9 պարզված տեղեկությունները հիմք են տալիս ենթադրելու, որ պացիենտի առողջությանը կամ կյանքին պատճառված վնասը բռնի կամ հակաօրինական գործողությունների, այդ թվում, կամ ինքնավնասման կամ ճանապարհատրանսպորտային պատահարի հետևանք է.

10 **բժշկական հաստատություն** է տեղափոխվել դիակ:

Բացի այդ, սահմանվել են հաղորդման ներկայացման ժամանակը, ձևը, հաստատվել է բժշկական հաստատություն տեղափոխված դիմած պացիենտի գրանցամատյանի ձևը:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Առողջապահության նախարարության իրավաբանական վարչության աշխատակիցների կողմից:

**4. Ակնկալվող արդյունքը**

Նախագծի ընդունման արդյունքում ակնկալվում է ունենալ մեկ միասնական կարգ, որը հնարավորություն կտա բժշկական հաստատությունների և ՀՀ ոստիկանության միջև ժամանակին և օպերատիվ կերպով տեղեկատվություն փոխանցել բժշկական հաստատություն տեղափոխ­ված դիմած պացիենտի վերաբերյալ` օրենքով նախատեսված հիմքերի առկայության դեպքում:

**ՏԵՂԵԿԱՆՔ**

**«ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈւԹՅԱՆ ՈՍՏԻԿԱՆՈւ­ԹՅՈւՆ ՀԱՂՈՐԴՈւՄ ՆԵՐԿԱՅԱՑՆԵԼՈւ ԿԱՐԳԸ ՀԱՍՏԱՏԵԼՈւ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

Նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների ավելացում կամ նվազեցում չի նախատեսվում: